Manifiestu. Pluralidá llingüística: llibertá, igualdá y democracia
¿Cómo cambiar el nome y apellíos al asturianu?
Protocolu pa la Garantía de los Drechos Llingüísticos
Embaxadores de la Llingua Asturiana
#000000
Iniciativa pol Asturianu recuerda’l drechu de la ciudadanía a poner el nome y apellíos n’asturianu
#000001
La organización robla l’escritu del afectáu nel que s’opón a la decisión de los tribunales de torgar el cambiu del nome y apellíu al asturianu
#000002
Xicu Ilesies, el ciudadanu al que se-y torgó’l drechu de camudar de manera oficial el so nome y apellíu al asturianu, presentó na mañana de güei nel xulgáu de La Pola Llaviana un escritu d’oposición a la resolución de la Dirección Xeneral de Seguridá Xurídica y Fe Pública que-y negó la posibilidá de tornar el so nome y l’apellíu a la llingua asturiana.
#000003
El ciudadanu, de manera inédita, tuvo que presentar una semeya del nome qu’apaez nel so buzón de casa, una esquela de defunción del proxenitor, correspondencia recibida col so nome n’asturianu, muestra de perfiles en redes sociales, testimonios de responsables del Conceyu, una invitación de boda, la orla de la Universidá d’Uviéu y copies de los DNI de persones coles que comparte, per un llau, el nome y con otra l’apellíu.
#000005
Xicu Ilesies atendiendo a los medio de comunicación enantes d’entrar al Xulgáu de Llaviana a presentar el so escritu d’oposición.
#000006
Iniciativa pol Asturianu vuelve a faer públicu’l so sofitu a Xicu Ilesies que con esti trabayu ta llogrando visibilizar una situación de discriminación llingüística xenerada pola falta de reconocimiento de la oficialidá de la llingua asturiana. El casu de Xicu Ilesies ye una situación na que rescampla, una vegada más, que ye necesaria la declaración d’oficialidá nel Estatutu d’Autonomía del Principáu d’Asturies pa llograr que tola ciudadanía, independientemente de la llingua que fale, tenga los mesmos drechos reconocíos.
#000007
Amás, la organización robló tamién esi escritu d’oposición que presentó l’afectáu y nel que se reclama’l poner fin a esti casu de discriminación llingüística. La entidá recalca que “vamos a trabayar de manera conxunta con Xicu Ilesies pa que llogre’l so oxetivu de cuntar col so nome y apellíu n’asturianu”.
#000008
Iniciativa pol Asturianu recuerda que cambiar el nome al asturianu ye un drechu que se puede exercitar de manera llibre. Lo primero ye solicitar un certificáu a l’Academia de la Llingua Asturiana, después ye necesario facese con un certificáu d’empadronamientu del conceyu. Darréu, pidir una copia del certificáu de nacencia nel Rexistru Civil. El pasu final, enantes de solicitar el cambiu del DNI, ye dir al Rexistru Civil correspondiente colos trés certificaos, la instancia y una fotocopia del DNI. El trámite ‘Adaptación del nome al idioma de la CA’ ye inmediatu y nun tien costu nengún.
#000009
Abierta la matrícula nos nuevos cursos d’asturianu d’Iniciativa pol Asturianu
#000013
SOBRE NÓSTrabayamos pola normalización del idioma asturianu y pol reconocimientu de los drechos llingüísticos.
#000014